เป็นปลื้ม
ช่วงนี้ สรสิทธิ์ สุนทรเกศ รองผู้ว่าการ ด้านบริหาร ธนาคารแห่งประเทศไทย (ธปท.) หน้าตาสดใสและยิ้มระรื่นได้เป็นพิเศษ
2 ก.ค. 2555

ช่วงนี้ สรสิทธิ์ สุนทรเกศ รองผู้ว่าการ ด้านบริหาร ธนาคารแห่งประเทศไทย (ธปท.) หน้าตาสดใสและยิ้มระรื่นได้เป็นพิเศษ 
อย่าเอ็ดไป จิ้งจกแถววังบางขุนพรหมแอบกระจิบมาว่า ขนาดเดินคนเดียวยังยิ้มกริ่ม อารมณ์กับลูกน้องดี๊ดี ผิดกับปกติที่ชอบก้อมหน้างุดๆ 
สาเหตุที่สรสิทธิ์อารมณ์ดี หน้าตาผ่องใสเป็นพิเศษ เพราะกำลังปลื้มกับระบบการชำระเงินด้วยเช็ค ที่ ธปท.อุตส่าห์ปลุกปั้นมากับมือ ให้ระบบเคลียริงเช็คด้วยภาพเช็คที่ไม่ต้องส่งเช็คตัวจริง เพื่อลดต้นทุนการขนส่งตัวเช็ค และลดระยะเวลาการให้ผู้รับเช็คได้รับเงินภายใน 1 วัน หรือที่เรียกว่าระบบ ICAS ซึ่งกำลังนำมาใช้ในกรุงเทพฯ และปริมณฑลกำลังไปได้สวย 
เหล่าบรรดาแบงเกอร์ ต่างตอบรับและเชื่อมั่นที่จะใช้ระบบนี้เพิ่มมากขึ้น 
เมื่องานไปได้สวย สรสิทธิ์ก็เลยถือโอกาสจัดแทงกิ้ว ปาร์ตี้ ให้กับเหล่าผู้บริหารแบงก์พาณิชย์และสถาบันการเงินระดับบิ๊กเนมทุกแห่ง มากระทบไหล่ด้วยการจัดงานปาร์ตี้เป็นการขอบคุณซะเลย 
เมื่อทดสอบทำได้ดี เวลาปฏิบัติการจริงการเคลียร์เช็คด้วยภาพที่จะเริ่มใช้ทั่วประเทศในปีหน้านี้คงไปได้สวยนะเจ้าคะ 
อย่าทำให้เสียหน้าเชียวพ่อคู้น